CELEX: 32010D0380
Language: fi
Date: 2010-07-07 00:00:00
Title: 2010/380/: Komission päätös, annettu 7 päivänä heinäkuuta 2010 , päätöksen 2008/840/EY muuttamisesta Anoplophora chinensis (Forster) -organismin unioniin kulkeutumisen estämistä koskevien hätätoimenpiteiden osalta (tiedoksiannettu numerolla K(2010) 4546)

9.7.2010   
            
            
               FI
            
            
               Euroopan unionin virallinen lehti
            
            
               L 174/46
            
         KOMISSION PÄÄTÖS,
   annettu 7 päivänä heinäkuuta 2010,
   päätöksen 2008/840/EY muuttamisesta Anoplophora chinensis (Forster) -organismin unioniin kulkeutumisen estämistä koskevien hätätoimenpiteiden osalta
   (tiedoksiannettu numerolla K(2010) 4546)
   (2010/380/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 16 artiklan 3 kohdan neljännen virkkeen,
   sekä katsoo seuraavaa:
   
               (1)
            
            
               Hätätoimenpiteistä Anoplophora chinensis (Forster) -organismin yhteisöön kulkeutumisen ja siellä leviämisen estämiseksi 7 päivänä marraskuuta 2008 tehdyssä komission päätöksessä 2008/840/EY (2) edellytetään, että jäsenvaltiot toteuttavat toimenpiteitä, joilla estetään Anoplophora chinensis (Forster) -organismin kulkeutuminen unioniin ja leviäminen siellä.
            
         
               (2)
            
            
               Komission 9–20 päivänä helmikuuta 2009 Kiinaan tekemällä tarkastusmatkalla kävi ilmi, että päätöksessä 2008/840/EY säädettyjen hätätoimenpiteiden soveltaminen ei ollut täysin tyydyttävää päätöksen soveltamisalaan kuuluvien kasvien, jäljempänä ’mainitut kasvit’, tuotannon ja valvonnan osalta.
            
         
               (3)
            
            
               Komissio otti Kiinaan yhteyttä 3 päivänä heinäkuuta 2009 ja selitti tarkastusmatkan pohjalta tehtyjä päätelmiä.
            
         
               (4)
            
            
               Kiina esitti 29 päivänä syyskuuta 2009 joukon toimenpiteitä, joilla oli tarkoitus parantaa Anoplophora chinensis (Forster) -organismin valvontaa unioniin vietäväksi tarkoitettujen mainittujen kasvien tuotannon osalta. Kiina on erityisesti ryhtynyt rekisteröimään tuotantopaikat, joista on vientiä unioniin. Se on rajannut tuotantopaikat, joista mainittuja kasveja voidaan viedä unioniin, sellaisiin tuotantopaikkoihin, jotka kansallinen kasvinsuojeluelin on rekisteröinyt päätöksen 2008/840/EY, sellaisena kuin se on muutettuna, liitteessä I olevan I jakson B osan 1 kohdan b alakohdan mukaisesti. Rekisteristä ilmoitettiin komissiolle samana päivänä. Lisäksi Kiina ilmoitti hyväksyneensä toimenpiteitä, jotka toteutetaan, jos Anoplophora chinensis (Forster) -organismia havaitaan jossakin rekisteröidyssä tuotantopaikassa; näihin toimenpiteisiin sisältyy kyseisen tuotantopaikan poistaminen rekisteristä tietyissä olosuhteissa. Komissio ilmoitti Kiinalta saadut tiedot jäsenvaltioille.
            
         
               (5)
            
            
               Komissio ilmoitti 23 päivänä joulukuuta 2009 Kiinalle odottavansa, että Anoplophora chinensis (Forster) -organismin esiintymistä koskevat havainnot johtavat kyseisen tuotantopaikan automaattiseen poistamiseen rekisteristä.
            
         
               (6)
            
            
               Kiinasta tuotuja mainittuja kasveja koskevista uusista havainnoista ilmoitettiin vasta helmikuun 2010 lopulla. Alankomaat kuitenkin ilmoitti 1 ja 3 päivänä maaliskuuta 2010Anoplophora chinensis (Forster) -organismin esiintymistä koskevista havainnoista mainituissa kasveissa, jotka olivat peräisin kahdesta rekisteriin kuuluvasta tuotantopaikasta.
            
         
               (7)
            
            
               Kiina ilmoitti 25 päivänä maaliskuuta 2010 komissiolle, että se on toteuttanut toimia pitääkseen komissiolle 29 päivänä syyskuuta 2009 ilmoittamansa rekisterin ajan tasalla mm. poistamalla välittömästi rekisteristä kaksi mainittua tuotantopaikkaa ja toimittaakseen rekisterin päivitetyn version komission saataville.
            
         
               (8)
            
            
               On tarpeen mukauttaa päätöksessä 2008/840/EY säädettyjä toimintatapoja, jotka koskevat mainittujen kasvien tuontia Kiinasta, jotta voidaan ottaa huomioon tämä kehitys.
            
         
               (9)
            
            
               Koska useimmat organismin esiintymiset Kiinasta tuoduissa mainituissa kasveissa on havaittu Acer spp. -lajin kasveissa, on aiheellista kieltää niiden tuonti kahden vuoden ajaksi, kun otetaan huomioon kyseisen hyönteisen elinkaari.
            
         
               (10)
            
            
               Niistä kolmansista maista, joissa Anoplophora chinensis (Forster) -organismia esiintyy, tuotuihin mainittuihin kasveihin sovellettavien vaatimusten lisäksi Kiinasta peräisin olevia mainittuja kasveja saisi tuoda vain, jos ne tulevat tuotantopaikasta, joka sisältyy Kiinan kansallisen kasvinsuojeluelimen vahvistamaan rekisteröityjen tuotantopaikkojen luetteloon. Komissio tiedottaa jäsenvaltioille päivityksistä, joita Kiinan viranomaiset tekevät rekisteriin. Jos Kiinan viranomaiset poistavat tuotantopaikan rekisteristä, kyseisessä tuotantopaikassa kasvatettuja mainittuja kasveja ei saa tuoda unioniin kahteen vuoteen siitä päivästä, jona komissio ilmoittaa jäsenvaltioille rekisterin päivityksestä.
            
         
               (11)
            
            
               Jos komissiolla on näyttöä siitä, että rekisteriin sisältyvä tuotantopaikka ei enää täytä päätöksen 2008/840/EY liitteessä I olevan I jakson B osan 1 kohdan b alakohdan vaatimuksia tai että Anoplophora chinensis (Forster) -organismia on havaittu esiintyvän tällaisesta tuotantopaikasta tuoduissa mainituissa kasveissa, sen on ilmoitettava tästä jäsenvaltioille. Tämän ilmoituksen jälkeen kyseisestä tuotantopaikasta peräisin olevia mainittuja kasveja ei saa tuoda unioniin kahteen vuoteen siitä päivästä, jona komissio ilmoittaa jäsenvaltioille vaatimusten vastaisuudesta, riippumatta Kiinan toteuttamista toimista rekisterin päivittämiseksi.
            
         
               (12)
            
            
               On tarpeen, että päätöksen 2008/840/EY, sellaisena kuin se on tällä hetkellä, liitteessä I olevan I jakson 1 kohdan a alakohdassa tarkoitetulla kasvintuhoojista vapaalla alueella kolmannessa maassa sijaitsevan tuotantopaikan rekisteröinnin ja valvonnan suorittaa kyseisen maan kansallinen kasvinsuojeluelin.
            
         
               (13)
            
            
               Kun otetaan huomioon mainittujen kasvien päätöksen 2008/840/EY, sellaisena kuin se on tällä hetkellä, liitteessä I olevan I jakson 2 kohdan mukaisesti maahantulopaikassa tai määräpaikassa tehdyistä hiljattaisista tarkastuksista saadut tulokset, on myös tarpeen, että kolmansissa maissa välittömästi ennen vientiä tehtyyn tarkastukseen ja kyseisten säännösten mukaisesti tehtyyn tarkastukseen sisältyy destruktiivinen näytteenotto.
            
         
               (14)
            
            
               Sen vuoksi päätöstä 2008/840/EY olisi muutettava.
            
         
               (15)
            
            
               Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   1.   Korvataan päätöksen 2008/840/EY 2 artikla seuraavasti:
   
      ”2 artikla
      Mainittujen kasvien tuonti muista kolmansista maista kuin Kiinasta
      Kolmansista maista, joissa Anoplophora chinensis (Forster) -organismia tiedetään esiintyvän, Kiinaa lukuun ottamatta, maahantuotuja mainittuja kasveja saa tuoda unioniin vain, jos ne täyttävät seuraavat edellytykset:
      
                  a)
               
               
                  ne ovat liitteessä I olevan I jakson A osan 1 kohdassa vahvistettujen erityisten tuontivaatimusten mukaisia;
               
            
                  b)
               
               
                  vastuussa oleva virallinen elin tarkastaa unioniin tuonnin yhteydessä tämän päätöksen liitteessä I olevan I jakson A osan 2 kohdan mukaisesti, esiintyykö niissä Anoplophora chinensis (Forster) -organismia, sanotun kuitenkaan rajoittamatta direktiivin 2000/29/EY 13 a artiklan 1 kohdan soveltamista, eikä merkkejä kyseisestä organismista löydy.
               
            2 a artikla
      Mainittujen kasvien tuonti Kiinasta
      1.1.   Kiinasta maahantuotuja mainittuja kasveja saa tuoda unioniin vain, jos ne täyttävät seuraavat edellytykset:
      
                  a)
               
               
                  ne ovat liitteessä I olevan I jakson B osan 1 kohdassa vahvistettujen erityisten tuontivaatimusten mukaisia;
               
            
                  b)
               
               
                  vastuussa oleva virallinen elin tarkastaa unioniin tuonnin yhteydessä tämän päätöksen liitteessä I olevan I jakson B osan 2 kohdan mukaisesti, esiintyykö niissä Anoplophora chinensis (Forster) -organismia, sanotun kuitenkaan rajoittamatta direktiivin 2000/29/EY 13 a artiklan 1 kohdan soveltamista, eikä merkkejä kyseisestä organismista löydy;
               
            
                  c)
               
               
                  näiden kasvien tuotantopaikka
                  
                              i)
                           
                           
                              on nimetty yksilöidyllä rekisteröintinumerolla, jonka on antanut Kiinan kansallinen kasvinsuojeluelin,
                           
                        
                              ii)
                           
                           
                              sisältyy tuoreimpaan versioon rekisteristä, jonka komissio on antanut jäsenvaltioille tiedoksi 3 kohdan mukaisesti,
                           
                        
                              iii)
                           
                           
                              ei ole ollut edeltävien kahden vuoden aikana komission jäsenvaltioille antaman sellaisen ilmoituksen kohteena, joka koskee sen poistamista rekisteristä 3 kohdan mukaisesti, ja
                           
                        
                              iv)
                           
                           
                              ei ole ollut edeltävien kahden vuoden aikana komission jäsenvaltioille antaman sellaisen ilmoituksen kohteena, jota tarkoitetaan 4 tai 5 kohdassa.
                           
                        
            2.   Acer spp. -lajin kasveja ei saa kuitenkaan tuoda unioniin 30 päivään huhtikuuta 2012 asti.
      Edellä olevaa 1 kohtaa sovelletaan Acer spp. -lajin kasveihin 1 päivästä toukokuuta 2012.
      3.   Komissio antaa jäsenvaltioille tiedoksi Kiinassa olevien tuotantopaikkojen rekisterin, jonka Kiinan kansallinen kasvinsuojeluelin on laatinut liitteessä I olevan I jakson B osan 1 kohdan b alakohdan mukaisesti.
      Jos kyseinen elin päivittää rekisteriä poistamalla siitä tuotantopaikan joko siksi, että elin on havainnut, että kyseinen tuotantopaikka ei enää täytä liitteessä I olevan I jakson B osan 1 kohdan b alakohdan vaatimuksia, tai siksi, että komissio on ilmoittanut Kiinalle saaneensa näyttöä Anoplophora chinensis (Forster) -organismin esiintymisestä tuotaessa mainittuja kasveja jostakin näistä tuotantopaikoista, ja Kiina toimittaa komissiolle rekisterin päivitetyn version, komissio antaa rekisterin päivitetyn version tiedoksi jäsenvaltioille internetpohjaisten tietosivujen kautta.
      Jos elin päivittää rekisteriä sisällyttämällä siihen tuotantopaikan, koska elin on havainnut, että tuotantopaikka täyttää liitteessä I olevan I jakson B osan 1 kohdan b alakohdan vaatimukset, ja Kiina toimittaa komissiolle rekisterin päivitetyn version samoin kuin tarvittavat selvitykset, komissio antaa päivitetyn version ja tarvittaessa kyseiset selvitykset tiedoksi jäsenvaltioille internetpohjaisten tietosivujen kautta.
      Komissio saattaa rekisterin ja sen päivitykset tiedoksi kansalaisille internetpohjaisten tietosivujen kautta.
      4.   Jos liitteessä I olevan I jakson B osan 1 kohdan b alakohdan ii, iii ja iv alakohdassa esitetyn rekisteröidyn tuotantopaikan tarkastuksessa kiinalainen kasvinsuojeluelin havaitsee näyttöä Anoplophora chinensis (Forster) -organismin esiintymisestä ja Kiina ilmoittaa havainnosta komissiolle, komissio antaa havainnon välittömästi tiedoksi jäsenvaltioille internetpohjaisten tietosivujen kautta.
      Komissio saattaa nämä tiedot tiedoksi myös kansalaisille internetpohjaisten tietosivujen kautta.
      5.   Jos komissio saa muista kuin 3 ja 4 kohdassa mainituista lähteistä näyttöä siitä, että rekisteriin sisältyvä tuotantopaikka ei enää täytä liitteessä I olevan I jakson B osan 1 kohdan b alakohdan vaatimuksia tai että Anoplophora chinensis (Forster) -organismia on havaittu esiintyvän tällaisesta tuotantopaikasta tuoduissa mainituissa kasveissa, sen on ilmoitettava kyseistä tuotantopaikkaa koskevista tiedoista jäsenvaltioille internetpohjaisten tietosivujen kautta.
      Komissio saattaa nämä tiedot tiedoksi myös kansalaisille internetpohjaisten tietosivujen kautta.”
   
   2.   Muutetaan päätöksen 2008/840/EY liite I tämän päätöksen liitteen mukaisesti.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 7 päivänä heinäkuuta 2010.
      
         
            Komission puolesta
         
         John DALLI
         
            Komission jäsen
         
      
   
   
      (1)  EYVL L 169, 10.7.2000, s. 1.
   
      (2)  EUVL L 300, 11.11.2008, s. 36.
   
      LIITE
      Korvataan päätöksen 2008/840/EY liitteessä I oleva I jakso seuraavasti:
      
         ”I   Tuontia koskevat erityisvaatimukset
         
         A –   Tuonti muista kolmansista maista kuin Kiinasta
         
         
                     1)
                  
                  
                     Rajoittamatta direktiivin 2000/29/EY liitteessä III olevassa A osassa (9, 16, 18) ja liitteessä IV olevan A osan I jaksossa (14, 15, 17, 18, 19.2, 20, 22.1, 22.2, 23.1, 23.2, 32.1, 32.3, 33, 34, 36.1, 39, 40, 43, 44, 46) olevien säännösten soveltamista, Kiinaa lukuun ottamatta sellaisista kolmansista maista, joissa Anoplophora chinensis (Forster) -organismia tiedetään esiintyvän, peräisin olevien mainittujen kasvien mukana on oltava kyseisen direktiivin 13 artiklan 1 kohdassa tarkoitettu todistus, jonka kohdassa ”lisäilmoitus” todetaan,
                     
                                 a)
                              
                              
                                 että kasvit on kasvatettu yhtäjaksoisesti tuotantopaikassa, joka on alkuperämaan kansallisen kasvinsuojeluelimen rekisteröimä ja valvoma ja joka sijaitsee kyseisen elimen asiaankuuluvien kasvinsuojelutoimenpiteitä koskevien kansainvälisten standardien mukaisesti vahvistamalla kasvintuhoojista vapaalla alueella. Kohdassa ”alkuperäpaikka” ilmoitetaan kasvintuhoojista vapaan alueen nimi; tai
                              
                           
                                 b)
                              
                              
                                 että kasvit on kasvatettu vähintään kahden vuoden ajan ennen vientiä tuotantopaikassa, joka on vahvistettu Anoplophora chinensis (Forster) -organismista vapaaksi kasvinsuojelutoimenpiteitä koskevien kansainvälisten standardien mukaisesti ja
                                 
                                             i)
                                          
                                          
                                             joka on alkuperämaan kansallisen kasvinsuojeluelimen rekisteröimä ja valvoma; ja
                                          
                                       
                                             ii)
                                          
                                          
                                             jossa on vuosittain tehty vähintään kaksi virallista tarkastusta asianmukaisina ajankohtina Anoplophora chinensis (Forster) -organismin varalta, eikä organismista ole havaittu mitään merkkejä; ja
                                          
                                       
                                             iii)
                                          
                                          
                                             jossa kasvit on kasvatettu paikassa,
                                             
                                                         —
                                                      
                                                      
                                                         joka on fyysisesti täysin suojattu Anoplophora chinensis (Forster) -organismin kulkeutumiselta; tai
                                                      
                                                   
                                                         —
                                                      
                                                      
                                                         jossa sovelletaan asianmukaisia ennalta ehkäiseviä käsittelyjä ja jonka ympärillä on vähintään kahden kilometrin säteelle ulottuva puskurivyöhyke, jolla tehdään vuosittain asianmukaisina ajankohtina virallisia tutkimuksia Anoplophora chinensis (Forster) -organismin esiintymisen tai merkkien varalta. Jos Anoplophora chinensis (Forster) -organismista löytyy merkkejä, toteutetaan välittömästi hävittämistoimenpiteitä puskurivyöhykkeen kasvintuhoojista vapaan aseman palauttamiseksi; ja
                                                      
                                                   
                                       
                                             iv)
                                          
                                          
                                             jossa kasvilähetyksille on välittömästi ennen vientiä tehty huolellinen virallinen tarkastus Anoplophora chinensis (Forster) -organismin esiintymisen varalta erityisesti kasvien juurissa ja varsissa. Tarkastukseen olisi sisällyttävä kohdennettu destruktiivinen näytteenotto. Näytteiden määrän tarkastusta varten on oltava sellainen, että se mahdollistaa vähintään 1 prosentin tartuntatason toteamisen 99 prosentin luotettavuustasolla.
                                          
                                       
                           
               
                     2)
                  
                  
                     Edellä olevan 1 kohdan mukaisesti tuodut mainitut kasvit on tarkastettava huolellisesti maahantulopaikassa tai määräpaikassa, jotka on vahvistettu komission direktiivin 2004/103/EY (1) mukaisesti. Käytetyillä tarkastusmenetelmillä on varmistettava, että kaikki merkit Anoplophora chinensis (Forster) -organismista havaitaan erityisesti kasvien juurissa ja varsissa. Tarkastukseen olisi sisällyttävä kohdennettu destruktiivinen näytteenotto. Näytteiden määrän tarkastusta varten on oltava sellainen, että se mahdollistaa vähintään 1 prosentin tartuntatason toteamisen 99 prosentin luotettavuustasolla.
                  
               B –   Tuonti Kiinasta
         
         
                     1)
                  
                  
                     Rajoittamatta direktiivin 2000/29/EY liitteessä III olevassa A osassa (9, 16, 18) ja liitteessä IV olevan A osan I jaksossa (14, 15, 17, 18, 19.2, 20, 22.1, 22.2, 23.1, 23.2, 32.1, 32.3, 33, 34, 36.1, 39, 40, 43, 44, 46) olevien säännösten soveltamista, Kiinasta peräisin olevien mainittujen kasvien mukana on oltava kyseisen direktiivin 13 artiklan 1 kohdassa tarkoitettu todistus, jonka kohdassa ”lisäilmoitus” todetaan,
                     
                                 a)
                              
                              
                                 että kasvit on kasvatettu yhtäjaksoisesti tuotantopaikassa, joka on Kiinan kansallisen kasvinsuojeluelimen rekisteröimä ja valvoma ja joka sijaitsee kyseisen elimen asiaankuuluvien kasvinsuojelutoimenpiteitä koskevien kansainvälisten standardien mukaisesti vahvistamalla kasvintuhoojista vapaalla alueella. Kohdassa ”alkuperäpaikka” ilmoitetaan kasvintuhoojista vapaan alueen nimi; tai
                              
                           
                                 b)
                              
                              
                                 että kasvit on kasvatettu vähintään kahden vuoden ajan ennen vientiä tuotantopaikassa, joka on vahvistettu Anoplophora chinensis (Forster) -organismista vapaaksi kasvinsuojelutoimenpiteitä koskevien kansainvälisten standardien mukaisesti ja
                                 
                                             i)
                                          
                                          
                                             joka on kansallisen kasvinsuojeluelimen rekisteröimä ja valvoma; ja
                                          
                                       
                                             ii)
                                          
                                          
                                             jossa on vuosittain tehty vähintään kaksi virallista tarkastusta asianmukaisina ajankohtina Anoplophora chinensis (Forster) -organismin varalta, eikä organismista ole havaittu mitään merkkejä; ja
                                          
                                       
                                             iii)
                                          
                                          
                                             jossa kasvit on kasvatettu paikassa,
                                             
                                                         —
                                                      
                                                      
                                                         joka on fyysisesti täysin suojattu Anoplophora chinensis (Forster) -organismin kulkeutumiselta; tai
                                                      
                                                   
                                                         —
                                                      
                                                      
                                                         jossa sovelletaan asianmukaisia ennalta ehkäiseviä käsittelyjä ja jonka ympärillä on vähintään kahden kilometrin säteelle ulottuva puskurivyöhyke, jolla tehdään vuosittain asianmukaisina ajankohtina virallisia tutkimuksia Anoplophora chinensis (Forster) -organismin esiintymisen tai merkkien varalta. Jos löytyy merkkejä Anoplophora chinensis (Forster) -organismista, toteutetaan välittömästi hävittämistoimenpiteitä puskurivyöhykkeen kasvintuhoojista vapaan aseman palauttamiseksi; ja
                                                      
                                                   
                                       
                                             iv)
                                          
                                          
                                             jossa kasvilähetyksille on välittömästi ennen vientiä tehty huolellinen virallinen tarkastus, mukaan luettuna kuhunkin erään kohdennettu destruktiivinen näytteenotto, Anoplophora chinensis (Forster) -organismin esiintymisen varalta erityisesti kasvien juurissa ja varsissa;
                                             Näytteiden määrän tarkastusta varten on oltava sellainen, että se mahdollistaa vähintään 1 prosentin tartuntatason toteamisen 99 prosentin luotettavuustasolla.
                                          
                                       
                           
                                 c)
                              
                              
                                 tuotantopaikan rekisterinumero.
                              
                           
               
                     2)
                  
                  
                     Edellä olevan 1 kohdan mukaisesti tuodut mainitut kasvit on tarkastettava huolellisesti maahantulopaikassa tai määräpaikassa, jotka on vahvistettu direktiivin 2004/103/EY mukaisesti. Käytetyillä tarkastusmenetelmillä, mukaan luettuna kuhunkin erään kohdennetulla destruktiivisella näytteenotolla, on varmistettava, että kaikki merkit Anoplophora chinensis (Forster) -organismista havaitaan erityisesti kasvien juurissa ja varsissa. Näytteiden määrän tarkastusta varten on oltava sellainen, että se mahdollistaa vähintään 1 prosentin tartuntatason toteamisen 99 prosentin luotettavuustasolla.
                     Ensimmäisessä kohdassa tarkoitettu destruktiivinen näytteenotto on suoritettava seuraavassa taulukossa vahvistetulla tasolla:
                     
                                 Kasvien lukumäärä erässä
                              
                              
                                 Destruktiivisen näytteenoton taso (leikattavien kasvien lukumäärä)
                              
                           
                                 1–4 500
                              
                              
                                 10 % erän koosta
                              
                           
                                 > 4 500
                              
                              
                                 450
                              
                           
               
      
         (1)  EUVL L 313, 12.10.2004, s. 16.”